### Beslutninger

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 3. december 2025 om magistratsbehandling af forslaget.

Sagen bedes tilbagesendt byrådet via Magistraten.

###

BESLUTNINGSFORSLAG FRA Freddy Knudsen

Beslutningspunkter:

1. Idrætsanlægget, 18 hullers Disc Golf bane beliggende i [adresse], nedlægges / flyttes i samarbejde med klubben Opdrift.

2. Anlægget tilbageføres som park i henhold til retningslinjerne i Lokalplan 267

3. MTM udarbejder tidsplan for nedlæggelsen / flytningen / genopretningen.

Baggrund:

[adresse] er anlagt og drevet af [adresse]. Anlægget er opført med midler fra gave / arv til Århus kommune fra privat borger. Gaven indeholdt klausuler om anvendelsen som park, for borgerne i Tilst og særligt for det lokale ældrecenter. (Se bilag 1) Disse klausuler er ved anlægsarbejdet i 1985 omsat i en lokalplan 267. (Se om historien bilag 5)

[adresse] har MTM i dag i samarbejder med Disc Golf Klubben omlagt til et idrætsanlæg med en 18 hullers Disc Golf bane til brug for klubben Opdrift, der driver banen. (Se bilag 3). Omlægningen af parken som idrætsanlæg, mener borgerne er i strid med gavegiverens klausuler (Bilag 1) og med lokalplanen. Det hedder i lokalplan 267: ”det er hensigten, at parken skal give mulighed for mange former for uorganiseret leg og boldspil, spadsereture, ophold samt fælles aktiviteter for de omkringboende som [adresse] og lignende. Endvidere vil der i lokalplanområdet blive gode muligheder for såvel korte som lange spadsereture”.

En 18 hullers disc golf bane med organiserede sportsturneringer kan vanskeligt betegnes som ”uorganiseret leg og boldspil.” Det er et sportsanlæg som har indtaget hele parken og forhindrer at leg, boldspil, spadsereture, ophold og aktiviteter for de omkringboende kan finde sted. (Bilag 3)

MKB / byrådet har givet tilskud til Klubben Opdrift til idrætsanlægget (opsætning af nye kurve i parken.). MTM vedligeholder beplantningen og stianlæg.

Borgerne / naboerne / fællesrådet i Tilst har længe arbejdet for at få deres park i Tilst tilbage, så den kan bruges som park. (Bilag 4)

Discene, der flyver gennem luften ødelægger både bark og grene på træerne i skoven og på frugttræerne. Vegetation på jorden under og mellem træerne beskadiges voldsomt og dyrelivet er en saga blot. Dyrene såvel som menneskene er flygtet bort. (Bilag 2) Det er umuligt at gå ture eller have aktiviteter i parken sammen med de discs flyvende i luften. Slet ikke med en barnevogn eller en kørestol. Kurt Larsen kastes på alle tider af døgnet. Man kan komme voldsomt til skade ved at blive ramt af en flyvende disc.

Anlægget er i Disc Golf kredse kendt som [adresse] bedste Disc Golf Bane. Her afholdes turneringer med masser af parkerede biler og menneskelig afføring i skoven til følge. Der er ikke anlagt P plads eller toiletter ved anlægget.

Lokalplanen rammesætter anlæg og drift af en park. Et idrætsanlæg er ikke en park.

Beboerne og dyrene skal have deres park tilbage til brug som park med det, der i lokalplanen og donationen var hensigten, uorganiseret leg, boldspil, spadsereture, ophold, fælles aktiviteter. Natur, biodiversitet og dyreliv skal have den skov og det overdrev tilbage som lokalplanen også regulerede ved anlægget af parken.

[adresse] har tidligere huset en 9 hullers disc golf bane, drevet af Opdrift. Hvilket kunne indpasses som ”uorganiseret leg og boldspil” i samklang med lokalsamfundet. Hvilket har været forsøgt at få anlægget tilbageført til, men det er ikke lykkedes. Derfor foreslog Enhedslisten ved sidste budgetforhandlinger at bevilge beløb til flytning af opdrifts idrætsanlæg.

Se Teknik og Miljøs belysning af sagen i bilag 6 hvor forslaget får flg. vurdering:

”Der er gennem flere år konstateret uløselige konflikter mellem brugere i [adresse] og brugere

af discgolfbanen, særligt i forhold til adgang, tryghed og slid på arealerne. Teknik og Miljø

vurderer på baggrund heraf, at forslaget kan bidrage til en afklaring af anvendelsen af [adresse]

og skabe en bedre balance mellem forskellige interesser i [adresse].

Teknik og Miljø anbefaler, at der i perioden frem til en eventuel flytning af banen foretages

ændringer af banen i [adresse] for at reducere generne for naboer og lokale brugere”.

Det bør bemærkes at Tilst er en bydel i vækst. Behovet for beskyttelse af natur, rammer til at dyrke fællesskaber, demokratiske samtaler, styrke trivsel, velvære er ikke blevet mindre siden parkens anlæg og lokalplan 267s vedtagelse. Samtidig er opførelse af idrætsanlæg ikke fulgt med befolkningstilvæksten.

Konflikter mellem idræt og grønt ved vedblive at bestå, så længe den nuværende planlægning med utilstrækkelige budgetmodeller fortsætter.

Velfærdslisten i [adresse] den 3.11.2025

Martin Bech

Sys Lauridsen.

### Sagsforløb

Udvalg: [adresse]

Dato: 12-11-2025

Ronny Andersen: 42

Sagens behandling blev udsat i byrådets møde den 12. november 2025.